PRILOG VI

Zavičajni muzej Benkovac, Obitelji Benković 6, 23420 Benkovac, OIB: 10865233946, kojeg zastupa ravnatelj Marin Ćurković, mag.hist. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_ OIB:\_\_\_\_\_\_\_\_\_\_\_\_\_\_\_

/*Naziv GS/ /Adresa/mjesto/sjedište*

kojeg zastupa zakonski zastupnik \_\_\_\_\_\_\_\_\_\_ (u daljnjem tekstu: Izvršitelj)

zaključuju slijedeći

# PRIJEDLOG UGOVORA broj:\_\_\_\_\_\_\_/2021.

**Nabava opreme stalnog postava na projektu „Revitalizacija i uređenje Zavičajnog muzeja Benkovac“ u sklopu Intervencijskog plana Grada Benkovca**

**Opće odredbe**

**Članak 1.**

Temeljem Odluke o odabiru najpovoljnije ponude KLASA:\_\_\_\_\_\_\_\_\_\_\_,URBROJ:\_\_\_\_\_\_\_\_\_

od\_\_\_\_\_ 2021. godine, a u skladu s člankom 312. Zakona o javnoj nabavi (“Narodne novine”, broj 120/16), odnosno temeljem prihvaćene ponude ponuditelja */ naziv GS/OIB/ broj ponude*

ugovara se isporuka roba na projektu: Nabava opreme stalnog postava na projektu „ Revitalizacija i uređenje Zavičajnog muzeja Benkovac“ koja će se isporučiti i instalirati do funkcionalne gotovosti u prostoru Zavičajnog muzeja Benkovac u Benkovcu, Obitelji Benković 6, u svemu prema:

**Dokumentaciji o nabavi** u postupku javne nabave roba : Nabava opreme na projektu „Revitalizacija i uređenje Zavičajnog muzeja Benkovac“ u sklopu Intervencijskog plana Grada Benkovca KLASA: 612-05/20-0 URBROJ: 2198/27-10-20-02 od 02.02.2021.god.

1. **Ponudi Isporučitelja oznaka ponude IP:**\_\_\_ od \_\_\_\_\_\_\_\_ i ponudbenom (ugovornom) Troškovniku ., a koji su sastavni dio ovog Ugovora,
2. Projektnoj dokumentaciji
3. Izvoditelj je u Postupku javne nabave dostavio Naručitelju jamstvo za ozbiljnost ponude u iznosu od XY KN u obliku bankarske garancije izdana \_\_\_\_\_\_\_\_\_ godine \_\_\_\_\_ banke d.d. s rokom važenja \_\_\_\_\_\_. godine koje je produženo novom garancijom banke broj \_\_\_\_\_\_ do \_\_\_\_\_\_\_\_\_\_\_\_ godine (u daljnjem tekstu: Jamstvo za ozbiljnost ponude);
4. Naručitelj je u Postupku javne nabave objavio prijedlog ovog Ugovora koji prijedlog Ugovora je korigiran sukladno podacima iz ponude Izvršitelja definiranima Dokumentacijom o nabavi u postupku javne nabave tako da se ovaj Ugovor potpisuje u pročišćenom tekstu;
5. odluka Naručitelja o odabiru ponude iz stavka 1. ovog članka postala je izvršna dana \_\_\_\_\_\_\_\_\_\_\_\_\_ godine, tako da je ispunjen zakonski uvjet za sklapanje ovog Ugovora.

### Predmet ugovora

### Članak 2.

Ugovorne strane ugovaraju isporuku multimedijalne opreme i muzejskih vitrina za potrebe opremanja stalnog postava muzeja u sklopu projekta „Revitalizacija i uređenje Zavičajnog muzeja Benkovac“. Ugovor uključuje isporuku i unošenje do mjesta korištenja opreme, montažu, instalaciju, fiksiranje, podešavanje i puštanje u rad (uključujući potrebna testiranja) sve do pune gotovosti i pune dokazane funkcionalnosti konačnog proizvoda, obuka osoblja Naručitelja i tehničku dokumentaciju za rukovanje i održavanje opreme te sve ostale aktivnosti i poslove nužne za ispravnost i realizaciju konačnog proizvoda sukladno minimalnim određenjima i uvjetima tehničke specifikacije opreme. Sve navedeno treba biti uključeno u cijenu ponude odabranog ponuditelja. Predmet nabave detaljno je naveden u priloženom Troškovniku, te detalji opreme s rasporedom u Projektnoj dokumentaciji. Ovaj Ugovor se izvršava sukladno zahtjevima i uvjetima utvrđenim tehničkim specifikacijama i ostalim uvjetima i zahtjevima iz Dokumentacije o nabavi iz prethodnog članka.

Izvršitelj se obvezuje ugovorene poslove izvršavati s obveznim angažmanom potrebnog broja stručnjaka kako bi ugovorene usluge bile završene u zahtijevanom roku za izvršenje te osigurati da sve usluge koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

Izvršitelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

**Izvršitelj je obvezan osigurati radilište (sve radove, svoje radnike, opremu i imovinu) za vrijeme dobave, instaliranja i puštanja u rad opreme kod osiguravajućih društava od nastanka štete uslijed nastanka osiguranog slučaja. Osiguranje se mora odnositi i na treće osobe. Policu osiguranja Izvršitelj je dužan dostaviti Naručitelju najkasnije prvog dana početka dobave-unosa i instaliranja opreme.**

**Članak 3.**

U slučaju da između Naručitelja i Izvršitelja postoji odnos s međunarodnim obilježjem, ugovara se kao mjerodavno primjena hrvatskog prava na što je Izvršitelj pristao podnošenjem ponude.

**Članak 4.**

Naručitelj će postaviti na radilište privremenu ploču s podacima o Izvršitelju, Naručitelju, nazivu predmeta nabave, vrijednosti robe i ugovorenim rokovima za isporuku. Privremena ploča mora biti postavljena na vidljivom mjestu, sigurno utemeljena i otporna na atmosferske uvjete. Prilikom izrade privremene ploče Naručitelj je obvezan primjenjivati Upute za korisnike za razdoblje 2014.–2020. – Informiranje, komunikacija i vidljivost projekta.

**Članak 5.**

Ugovorne strane suglasno utvrđuju da ovaj Ugovor predstavlja ugovor o nabavi roba sukladno odredbama Zakon o javnoj nabavi (NN broj 120/2016- dalje ZJN 2016). Podredno se primjenjuju slijedeći zakoni:

* Zakon o obveznim odnosima (NN broj 35/05, 41/08, 125/11, 78/15 - dalje: ZOO)
* Zakon o zaštiti na radu (NN broj 71/14, 118/14, 154/14)
* Drugi zakonski i podzakonski propisi kojima je uređena materija građenja, a koji su na snazi u trenutku sklapanja ovog Ugovora.

**Članak 6.**

Ugovorne strane imenuju svoje predstavnike u provedbi ovog Ugovora kako slijedi:

a) predstavnik Naručitelja je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

b) predstavnik Izvšitelja je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Predstavnici ugovornih strana predstavljaju osobe putem kojih će se obavljati komunikacija između ugovornih strana.

Ugovorne strane su suglasne da će se u načelu sve obavijesti dostavljati elektronskim putem, putem e-maila i to:

a) predstavniku Naručitelja na e-mail adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) predstavniku Izvršitelja na e-mail adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izuzetak od pravila iz stavka 2. i 3. ovog članka predstavlja dostava zahtjeva, obavijesti i drugih pismena od kojih počinju teći rokovi definirani ovim Ugovorom ili zakonom, ili kada je takav izuzetak izričito određen ovim Ugovorom. Takove obavijesti se dostavljaju u pisanoj formi **osobnom dostavom** drugoj ugovornoj strani (zajedno s prilozima, ukoliko je dostava priloga obvezatna) bilo putem pošte slanjem preporučene pošiljke s povratnicom ili na urudžbeni zapisnik u pisarnicu na adrese:

a) Naručitelju na adresu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Izvoditelju na adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

U slučajevima iz stavka 4. svog članka smatra se da je osobna dostava drugoj ugovornoj strani (u daljnjem tekstu: Osobna dostava) uredno izvršena:

a) predajom pismena na urudžbeni zapisnik u pisarnici Naručitelja;

b) predajom pismena pošti kao preporučene pošiljke s povratnicom.

Ugovorne strane se obvezuju da međusobno pravovremeno informirati o svim činjenicama koje su bitne za izvršavanje ovog Ugovora.

Ugovorne strane su suglasne da je predstavnik Izvoditelj ujedno i osoba odgovorna za međusobno usklađivanje radova Izvršitelja i podugovaratelja.

U slučaju da bude potrebno mijenjati predstavnika ugovornih strana, ona ugovorna strana koja bude mijenjala predstavnika istu će napraviti u najkraćem mogućem roku. Mijenjanje predstavnika se obavlja odlukom ugovorne strane koja mijenja predstavnika koja mora sadržavati sve podatke o predstavniku nužne za nastavak uspješne komunikacije između ugovornih stranaka. Odluka o izmjeni predstavnika stupa na snagu u trenutku kada se ista dostavi drugoj ugovornoj strani.

Ugovorne strane utvrđuju i obvezuju se da će u njihovu međusobnu komunikaciju biti uključeni i ostali sudionici u provedbi ovog ugovora. Naručitelj se obvezuje da će u roku od 7 dana od potpisa ovog Ugovora dostaviti Izvršitelju osobnom dostavom listu s drugim sudionicima u provedbi ugovora koji trebaju biti uključeni u komunikaciju s potrebnim podacima (e-mail adresu i drugu kontakt podatke nužne za ostvarivanje uspješne komunikacije).

### Ugovorena cijena

**Članak 7.**

Ugovorne strane utvrđuju cijenu svih Poslova iz članka 2. ovog Ugovora prema Ponudi Izvršitelja, a u iznosu od \_\_\_\_\_\_\_\_\_\_\_\_\_ HRK (slovima: ).

Na iznos ugovorne cijene obračunava se i plaća porez na dodanu vrijednost.

Ukupna cijena bez PDV-a: -------------kn

PDV 25 %: ------------- kn

Sveukupno: -------------kn

U cijenu ponude bez poreza na dodanu vrijednost (PDV) uračunati su svi troškovi, uključujući posebne poreze, trošarine i carine, ako postoje, te popusti.

Cijena ponude obuhvaća sve popratne i potrebne aktivnosti (predradnje i usluge/radovi nakon isporuke) vezane uz isporuku opreme do njene potpune gotovosti i pune funkcionalnosti.

Ponuđene jedinične cijena neće se mijenjati zbog naknadno promijenjenih okolnosti po bilo kojoj osnovi, niti u slučaju da se nakon zaključenja ugovora povećaju cijene elemenata na temelju kojih su one određene. Ponuditelj se odriče naknadno promijenjenih okolnosti, te izričito jamči da ponuđene jedinične cijene vrijede na datum Preuzimanja.

Ponuditelj se za ponuđenu cijenu obvezuje izvršiti skupno sve poslove, i to na način da po završetku poslova oprema mora biti u cjelovitoj funkciji za koju je namijenjena, spremna za uredno i funkcionalno korištenje.

Ponuđena cijena obuhvaća sve troškove, uključujući troškove rada, materijala, prijevoza, zakonskih obveza, poreza, kao i sve ostale, direktne i indirektne troškove koji opterećuju cijenu do potpunog završetka poslova, pa stoga ponuditelj u jediničnu cijenu „za jedinicu mjere“ svakog rada mora uključiti:

* izradu, proizvodnju, nabavu, dopremu, montažu i instalaciju svih elemenata opreme prema specifikaciji i opisima iz dokumentacije o nabavi,
* troškovi svih materijala potrebnih za realizaciju proizvoda ili usluge za konačni proizvod, koji je dokumentacijom o nabavi predviđen,
* izvršenje svih eventualnih radnji koje nisu opisane u troškovniku (npr. podešavanja i prilagodbe na licu mjesta), a neophodne su za potpunu funkcionalnost opreme tijekom uporabe, što sve mora biti uključeno u ukupnu cijenu,
* sve poslove do pune gotovosti i pune dokazane funkcionalnosti pojedine stavke i vrste rada,
* sav rad uključujući sve prijenose,
* sve vrste transporta,
* sav materijal i alat s uskladištenjem,
* sve potrebne pripomoći,
* svi manipulativni troškovi vezani za podugovaratelja radova na ovom projektu,
* troškovi radnika i ostalih sudionika u izvedbi,
* sve carinske pristojbe, devizne razlike i posredne troškove,
* stručna i organizacijska suradnja sa eventualno ostalim sudionicima u poslu u cilju osiguranja kvalitete radova, organizacije i održavanja rokova,
* svi ostali posredni troškovi za pomoćne radove koje je potrebno izvršiti za konačni proizvod, koji je dokumentacijom o nabavi predviđen,
* troškovi stalnog i završnog čišćenja građevine i okoliša,
* naknada za prekovremeni ili noćni rad, ukoliko dođe do potrebe da se poslovi izvode u produženom radu ili pod drugim otežanim okolnostima u cilju održavanja ugovorenih rokova,
* odvoz otpada i troškove deponija,
* izrade radioničke dokumentacije te funkcionalnih shema i shema vezivanja u dijelu instalacijskih radova,
* troškove ispitivanja i izdavanja atesta i ispitnih protokola za opremu i instalacije,
* troškovi osiguranja radnika, imovine i opreme do primopredaje,
* troškovi osiguranja trećih osoba do primopredaje,
* sve troškove bankarskih jamstava,
* sve eventualno počinjene štete na vlastitim i tuđim radovima, posebno na imovini Naručitelja,
* troškovi organizacije rada na siguran način uz pridržavanje svih mjera sigurnosti na radu i svih odredbi Zakona o zaštiti na radu i Zakona o zaštiti od požara,
* sve troškove popravaka i zamjene opreme u jamstvenom roku,
* sve troškove jamstava na uređaje, opremu i industrijske proizvode,
* sve troškove otklanjanja skrivenih mana koje se naknadno uoče u roku propisanom ugovorom,
* svi ostali nespomenuti troškovi koji su nastali u vezi realizacije konačnog proizvoda, koji je dokumentacijom o nabavi predviđen, a sve do pune gotovosti i pune dokazane funkcionalnosti.

Smatrat će se da je Izvršitelj dobio sve potrebne informacije o rizicima, nepredviđenim izdacima i drugim okolnostima koji mogu utjecati na izvršenje i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.

Za izvan troškovničke poslove za stavke koje su navedene u troškovniku ponude primijenit će se jedinične cijene iz ponudbenog troškovnika, a za stavke koje nisu navedene u ponudbenom troškovniku primijenit će se realne tržišne cijene potvrđene od strane Naručitelja, uz detaljnu analizu cijene stavke, prethodno izrađenu od strane Izvršitelja.

**Jamstvo za uredno ispunjenje ugovora**

**Članak 8.**

Izvršitelj je obvezan u roku od 10 (deset) dana od dana potpisa ugovora o javnoj nabavi Naručitelju uručiti **jamstvo za uredno ispunjenje ugovora** i to bankarsku garanciju „bezuvjetno“, „bez prigovora“, „neopozivo“ i „naplativo na prvi poziv“ na iznos u visini **10% (deset posto)** ugovorenog iznosa bez PDV-a. Ovo jamstvo dostavlja se za slučaj povrede ugovornih obveza. Trajanje jamstva mora biti 30 (trideset) dana duže od ugovorenog roka izvršenja posla, s ovlaštenjem Naručitelja za honoriranje na prvi poziv, te s pokrićem svih aktivnosti, zakašnjenja, pasivnosti isporučitelja, njegovog jednostranog raskida ugovora, nastajanja štete za Naručitelja zbog kašnjenja ili drugog razloga.

U slučaju produljenja roka izvršenja posla ugovaratelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja izvršenja posla plus 30 (trideset) dana duže od ugovorenog roka produženja izvršenja posla.

U slučaju da odabrani Ponuditelj povrijedi ugovorne obveze, Naručitelj će pisanim putem obavijestiti odabranog Ponuditelja o namjeri naplate jamstva za uredno ispunjenje ugovora, te mu u istom pismenu odrediti primjeren rok ne kraći od 5 dana za uredno ispunjenje ugovornih obveza.

Ukoliko niti nakon u pismenu određenog primjerenog roka odabrani Ponuditelj ne postupi i ne postane uredan u ispunjenju ugovornih obveza, Naručitelj ima pravo naplatiti jamstvo za uredno ispunjenje Ugovora u iznosu cjelokupne štete.

Sukladno članku 214. stavku 4. ZJN 2016, gospodarski subjekt može umjesto bankarske garancije uplatiti novčani polog u traženom iznosu.

Naručitelj će dostavom vratiti Izvršitelju Jamstvo za ozbiljnost ponude, bez kamata, odmah po ispunjenju obveze Izvršitelja iz stavka 1. ovog članka, odnosno u najdužem roku od 10 (deset) dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi.

**Članak 9.**

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

a) u slučaju svake povrede ugovorne obveze od strane Izvršitelja zbog koje Naručitelju nastane šteta i to u iznosu visine nastale štete s pripadajućim kamatama.

b) u slučaju ne dostavljanja novog jamstva (produljenja jamstva zbog neizvršenja posla u ugovorenom roku) i to u punom iznosu istog jamstva, bez obveze vraćanja naplaćenog iznosa.

c) radi naplate ugovorne kazne zbog zakašnjenja Izvršitelja u ispunjenju svojih obveza iz ugovora o javnoj nabavi, i to u visini ugovorne kazne.

d) u slučaju nedostavljanja jamstva za otklanjanje nedostataka u jamstvenom roku, i to u punom iznosu istog jamstva, bez obveze vraćanja naplaćenog iznosa,

e) u slučaju neispunjenja ugovorne obveze od strane Izvršitelj zbog razloga za koje je odgovoran Izvršitelj kao i u slučaju raskida ugovora kojeg je uzrokovao Izvršitelj, i to u punom iznosu jamstva.

f) uvijek kada je to predviđeno ostalim odredbama ugovora o javnoj nabavi.

### Članak 10.

Ako se tijekom izvršenja posla iz članka 1. stavak 1. ovog Ugovora utvrdi da se Izvršitelj ne drži uvjeta Ugovora, te da će ugovoreni posao imati nedostatke, Naručitelj može upozoriti Izvršitelja i odrediti mu primjeren rok da svoj rad uskladi sa svojim obvezama.

Ako do isteka roka Izvršitelj ne postupi po zahtjevu Naručitelja, Naručitelj može aktivirati jamstvo iz članka 8. ovog Ugovora, raskinuti Ugovor i zahtijevati naknadu štete.

**Rokovi izvršenja ugovora**

**Članak 11.**

Izvršitelj se obvezuje izvršiti ugovoreni posao iz čl.2. ovog Ugovora u roku od 6 (slovima: šest) mjeseci (što uključuje praznike, blagdane i neradne dane) i to računajući od dana potpisa ugovora obiju ugovornih strana.

Ugovor stupa na snagu danom potpisa obiju ugovornih strana.

Odabrani ponuditelj je suglasan i u obvezi prilagoditi opremanje sa stvarnim rokovima početka i završetka realizacije Projekta. Obveza odabranog ponuditelja iz ovog postupka nabave je suradnja i koordinacija s Naručiteljem i predstavnicima Naručitelja te sa drugim ugovarateljima, a sve u svrhu uspješne i pravovremene provedbe ovog postupka javne nabave.

U rok izvršenja ugovornih obveza ulazi i vrijeme jamstvenog roka ugovorenog odredbama ovog ugovora odnosno do okončanja eventualnog pravnog spora u svezi predmetne nabave.

Naručitelj ima jednostrano pravo na produženje roka iz stavka 1. ovog članka o čemu će pismenom obavijestiti Izvršitelja, u slijedećim slučajevima:

a) uslijed nastupa više sile

b) uslijed mjera predviđenih aktima javnopravnih tijela

Ako produženje roka iznosi više od ukupno 90 dana, ovaj Ugovor jednostrano može raskinuti Naručitelj (raskidni uvjet) u kojem slučaju svaka strana snosi svoje troškove koji su joj nastali u postupku javne nabave i sklapanju ovog Ugovora te se odriču prava na naknadu štete po bilo kojoj osnovi.

**Članak 12.**

Ispunjavanje svih ugovornih obveza podrazumijeva uspješno obavljenu primopredaju predmeta nabave u smislu funkcionalnosti konačnog izložbenog oblika stalnog postava, a sve u skladu sa Zakonom o obveznim odnosima (NN 35/05, 41/08, 125/11, 78/15, 29/18), te ostalim pozitivnim propisima.

**Produženje roka izvršenja**

### Članak 13.

Ugovorne strane su suglasne da se rok za izvršenje poslova-predmeta nabave iz članka 10. ovog Ugovora iznimno može produžiti u sljedećim slučajevima:

Naručitelj određuje uvjete pod kojima se može produžiti rok izvršenja u Ugovoru o javnoj nabavi bez provođenja novog postupka javne nabave kako slijedi:

* ako gospodarski subjekt bez svoje krivnje bude spriječen izvoditi poslove, a zbog događaja koji se nisu mogli predvidjeti i čije posljedice nije mogao predvidjeti, izbjeći ni ukloniti (viša sila; primjerice: potres, poplava, požar, COVID-19 i dr.), a o čijem je nastupu i prestanku bez odlaganja dužan obavijestiti Naručitelja,
* zbog nepovoljnih vremenskih prilika koje onemogućavaju izvršenje (npr. kiša, led i dr.), što se utvrđuje evidencijom meteoroloških uvjeta tijekom izvršenja ovjerenih po naručitelju. Navedeno će se priznati samo ukoliko je gospodarski subjekt osigurao prisutnost radnika i dostupnost materijala.
* zbog izdavanja naloga Naručitelja o obustavi izvršenja ugovora,
* zbog nastupa okolnosti koje onemogućuju ispunjenje ugovorenih obaveza u ugovorenom roku, a koje se ne mogu pripisati višoj sili, niti su uzrokovane postupanjem ijedne ugovorne stranke, već su posljedica radnji treće strane,
* zbog potrebe ugovaranja i izvođenja dodatnih radova, priključaka i instalacija kojima se utječe na uredno ispunjenje ugovora.

U slučaju događaja iz st.1. ovog članka Naručitelj će produžiti rok za vrijeme koje je, po njegovom mišljenju, Izvođač bio u nemogućnosti ispuniti predmet ugovora.

U slučaju produženja roka ugovorne strane će sklopiti dodatak ugovoru.

**Izmjene ugovora o javnoj nabavi**

**Članak 14.**

Naručitelj smije, sukladno članku 316. ZJN-a 2016. izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih usluga od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja:

* nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećim uslugama koje su nabavljene u okviru prvotne nabave, i prouzročila bi značajne poteškoće ili znatno povećavanje troškova za Naručitelja.

Svako povećanje cijene ne smije biti veće od 30% vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.

Naručitelj smije sukladno članku 317. ZJN-a 2016. izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

* do potrebe za izmjenom došlo je zbog okolnosti koje pažljiv naručitelj nije mogao predvidjeti,
* izmjenom se ne mijenja cjelokupna priroda ugovora
* svako povećanje cijene nije veće od 30% vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.

Naručitelj smije sukladno članku 318. ZJN-a 2016 izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:

* primjene članka 315. Zakona o javnoj nabavi,
* općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene Zakona o javnoj nabavi,
* obveze neposrednog plaćanja podugovarateljima.

Naručitelj smije sukladno članku 319. ZJN-a 2016. izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. Zakona o javnoj nabavi.

Izmjena ugovora o javnoj nabavi tijekom njegova trajanja smatra se značajnom ako njome ugovor postaje značajno različit po svojoj naravi od prvotno zaključenog.

Izmjena se u svakom slučaju smatra značajnom ako je ispunjen jedan ili više sljedećih uvjeta:

* izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave,
* izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom,
* izmjenom se značajno povećava opseg ugovora,
* ako novi ugovaratelj zamijeni onoga kojemu je prvotno javni naručitelj dodijelio ugovor, osim u slučajevima iz članka 318. Zakona o javnoj nabavi.

Naručitelj smije sukladno članku 320. ZJN-a 2016. izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

* vrijednost izmjene manja je od europskih pragova iz članka 13. Zakona o javnoj nabavi,
* vrijednost izmjene manja je od 15 % prvotne vrijednosti ugovora o javnoj radova,
* izmjena ne mijenja cjelokupnu prirodu ugovora.

Ako je učinjeno nekoliko uzastopnih izmjena, ograničenje vrijednosti iz gornje odredbe alineja 2. procjenjuje se na temelju neto kumulativne vrijednosti svih uzastopnih izmjena.

Za vantroškovničke usluge za stavke koje su navedene u troškovniku ponude primijenit će se jedinične cijene iz ponudbenog troškovnika, a za stavke koje nisu navedene u ponudbenom troškovniku primijenit će se realne tržišne cijene, uz detaljnu analizu cijene stavke, prethodno izrađenu od strane Izvoditelja, a odobrene od Naručitelja.

**Primopredaja predmeta nabave**

### Članak 15.

Izvršitelj je obvezan u roku od najduže 10 dana od završetka posla predati Naručitelju cjelokupnu dokumentaciju zapisnikom o primopredaji za koju sukladno pozitivnim propisima i poslovnoj praksi postoji obveza njene predaje od strane Izvršitelja (u daljnjem tekstu: Primopredajna dokumentacija).

**Plaćanja**

**Članak 16.**

Naručitelj ne predviđa plaćanje predujma (avansa).

Sva plaćanja Naručitelj će izvršiti na poslovni račun Izvršitelja IBAN \_\_\_\_\_\_\_\_\_**,** Podugovaratelja\_\_\_\_\_\_\_\_\_\_\_ IBAN/zajednice ponuditelja IBAN\_\_\_\_\_\_\_\_\_\_a sve sukladno članku 7. ovog

Ugovora.

**Članak 17.**

Obračun i naplata izvršenih poslova obavit će se na osnovu ispostavljenih računa temeljem jediničnih i ukupnih cijena iz Troškovnika.

Izvršitelj izdaje sukcesivne račune za dio poslova, odnosno na količinu stavki Troškovnika koje je uredno i u cijelosti izvršio. U privitku računa odabrani ponuditelj je obvezan priložiti obračun cijelog Troškovnika u ukupnom iznosu rekapitulacija izvršenih poslova i dokaznice mjera i količina.

Račun ovjerava Predstavnik Naručitelja u roku od 14 dana od dana primitka.

U ovjeri računa, Predstavnik Naručitelja je odgovoran i ovlašten za:

1. kontrolu i potvrdu stvarno izvršenih količina,
2. primjenu odgovarajućih jediničnih cijena na stavke izvršenih poslova u računu, te
3. računsku kontrolu priloženog obračuna izvršenih poslova.

Račun ovjeren od strane Predstavnika Naručitelja, odabrani ponuditelj dostavlja Ovlašteniku Naručitelja.

Nesporni dio računa, Ovlaštenik Naručitelja će ovjeriti u roku od 14 dana od dana ovjere Predstavnika Naručitelja i tako ovjeren račun Naručitelj se obvezuje platiti u roku do 60 dana od dana ovjere računa od strane Ovlaštenika Naručitelja.

Osporeni, odnosno odbijeni iznos računa Izvršitelj će ispostaviti narednim računom, a Naručitelj će taj iznos isplatiti ukoliko odabrani ponuditelj otkloni nedostatke zbog kojih je Predstavnik Naručitelj ili Ovlaštenik Naručitelja osporio taj iznos po prethodnom računu.

Plaćanje završnog računa /okončane situacije čiji iznos ne može biti manji od 10% ugovorne cijene, se vrši nakon preuzimanja i zaprimanja Sredstva za otklanjanje nedostataka u jamstvenom roku .

Ukoliko je Izvršitelj određeni dio predmeta nabave ustupio svom podugovaratelju, uz svoj račun obvezno prilaže valjani račun podugovaratelja izdan sukladno Zakonu o računovodstvu i Zakonom o elektroničkom potpisu kao i ostalim relevantnim propisima. Priloženi račun Naručitelj neposredno plaća podugovaratelju.

Izvršitelj je obvezan u računu naznačiti koje iznose i na koji račun treba plaćati podugovarateljima, odnosno članovima zajednice gospodarskih subjekata.

Ako svi članovi zajednice gospodarskih subjekata zahtijevaju plaćanje preko jednog člana, tada taj član ispostavlja račun u ime zajednice gospodarskih subjekata s priloženom izjavom svih članova zajednice gospodarskih subjekta u kojoj izričito navode da su suglasni da se plaćanje vrši navedenom članu zajednice, za cijelo vrijeme trajanja ugovora o javnoj nabavi.

Izvršitelj, članovi zajednice gospodarskih subjekata i podugovaratelji ne smije bez suglasnosti Naručitelja, svoja potraživanja prema Naručitelju, po ugovoru o javnoj nabavi, prenositi na treće osobe.

***Napomena:***

Sukladno odredbama Zakona o elektroničkom izdavanju računa u javnoj nabavi Naručitelj će zaprimati isključivo elektroničke račune.

### Jamstvo za otklanjanje nedostataka

**Članak 18.**

Naručitelj je točkom dokumentacije o nabavi odredio minimalnu duljinu trajanja jamstva za opremu u trajanju od minimalno 24 mjeseca.

Duljine trajanja jamstva, veću od minimalno definirane razine, određuju ponuditelji samostalno.

Izvršitelj prilikom dostave završnog računa/okončane situacije mora dostaviti **jamstvo za otklanjanje nedostataka u jamstvenom roku, a prije isteka jamstva za ozbiljnost ponude,** u visini 5% od cijene **izvršenog posla** (bez PDV-a) \*. Traženo jamstvo je bezuvjetna, neopoziva bankarska garancija, izdana u korist naručitelja i plativa "na prvi poziv" i "bez prigovora" od banke izdavatelja garancije s rokom valjanosti od minimalno 24 mjeseca (ukoliko ponuditelj nudi duži rok valjanosti jamstva za otklanjanje nedostataka u jamstvenom roku, kako bi ostvario bodove kod dodatnog kriterija definiranog točkom 6.6. Dokumentacije rok valjanosti jamstva mora biti jednak ponuđenom jamstvenom roku za otklanjanje nedostataka iz Izjave).

Sukladno članku 214. stavku 4. ZJN 2016, gospodarski subjekt može umjesto jamstva za otklanjanje nedostataka u jamstvenom roku dati novčani polog u traženom iznosu. Novčani polog uplaćuje se u traženom iznosu na poslovni račun Naručitelja. U tom slučaju Izvođač je obvezan novčani polog uplatiti na žiro račun naručitelja **IBAN: HR3623900011100363149, model: HR68, pozivom na broj: 9016-OIB Ponuditelja, uz obvezno navođenje svrhe jamstva.**

U slučaju javljanja zajednice gospodarskih subjekata jamstvo za otklanjanje nedostataka u jamstvenom roku može priložiti nositelj ponude u kojem slučaju jamstvo za otklanjanje nedostataka u jamstvenom roku mora glasiti na sve članove zajednice, a ne samo na jednog člana. Jamstvo mora sadržavati navod o tome da je riječ o zajednici gospodarskih subjekata. Isto tako može svaki član zajednice gospodarskih subjekata dostaviti jamstvo za otklanjanje nedostataka proporcionalno vrijednosti isporučene opreme. U ovom slučaju dostavljene garancije moraju kumulativno zadovoljavati propisanu vrijednost jamstva za otklanjanje nedostataka u jamstvenom roku.

Vrijednost izvedene opreme utvrđuje okončanom situacijom/zapisnikom o primopredaji ovjerenom i odobrenom od Naručitelja.

Jamstveni rok počinje teći od datuma preuzimanja predmeta nabave.

Obveza odabranog ponuditelja, kao prodavatelja je unutar jamstvenog roka otklanjanje svih pogrešaka i nedostataka, odnosno popravak i/ili zamjenu opreme i dijelova opreme.

Ukoliko se unutar Jamstvenog roka pojave pogreške i nedostaci, Naručitelj ima pravo na:

* besplatno uklanjanje nedostataka i oštećenja od strane odabranog ponuditelja (popravak i/ili zamjenu),
* nadoknadu štete,
* sve druge zahtjeve utvrđene zakonom.

Jamstveni rok za opremu mora obuhvaćati i sljedeće:

1. otklanjanje svih nedostataka, kvarova i oštećenja na ugrađenoj i isporučenoj opremi za vrijeme trajanja jamstvenog roka na lokaciji Naručitelja ( izlazak na teren u roku od maksimalno 03 dana), o trošku odabranog ponuditelja. Opremu koju nije u mogućnosti popraviti na lokaciji Naručitelja, odabrani ponuditelj će o svome trošku odvesti u ovlašteni servis i popravljenu vratiti iz servisa. Rok za otklanjanje nedostataka, kvarova i oštećenja iznosi maksimalno 30 dana od dana prijave nedostatka ili kvara ili oštećenja;
2. provjeru stanja popravka opreme koju je ponuditelj preuzeo, posebice u pogledu očekivanog vremena dovršetka i povrata;
3. da će o svom trošku osigurati zamjensku opremu istih ili boljih tehničkih specifikacija za vrijeme otklanjanja nedostatka ili kvara duljeg od 03 dana;
4. da će o svom trošku zamijeniti opremu kojoj nije otklonjen nedostatak ili kvar ili oštećenje, ukoliko u roku za otklanjanje nedostataka ili kvarova ili oštećenja ne otkloni nastali nedostatak ili kvar ili oštećenje, novom opremom istih ili boljih tehničkih specifikacija;

Odabrani ponuditelj mora osigurati podršku servisne mreže s vremenom odziva u roku 03 dana od zaprimanja pisanog poziva (dopis i/ili e-mail) za servisnu intervenciju te mora dostaviti podatke o osobama i kontaktima, koje će korisnik kontaktirati u slučaju nedostatka ili kvara na opremi, s tim da te osobe moraju biti dostupne korisniku svakim danom (08:00 sati do 21:00 sati, uključivo državni blagdani, subote i nedjelje), kroz cijelo razdoblje trajanja jamstvenoga roka.

Jamstveni rok se produžuje za vrijeme dok se ne otkloni utvrđeni nedostatak.

### Članak 19.

Smatrati će se da Izvršitelj nije dobro izvršio obveze iz ovog Ugovora u slučaju da:

* ne završi ugovorene poslove u roku iz članka 11. ovog Ugovora, a kašnjenje bude duže od tog roka zbog njegove krivnje tj. da nije vezano uz višu silu, sporazumno produljenje roka ili krivnju Naručitelja,
* izvrši ugovorene poslove nekvalitetno, protivno projektnoj dokumentaciji ili protivno odredbama ovog Ugovora,
* u slučaju da Naručitelj raskine ugovor sukladno članku 9. ovog Ugovor

### Članak 20.

Izvoditelj odgovara za skrivene nedostatke koji se nisu mogli otkloniti običnim pregledom, a pokažu se u jamstvenom roku za otklanjanje nedostataka, od dana primopredaje, pod uvjetom da Naručitelj o istima u pisanom obliku izvijesti Izvoditelja u roku od 15 (petnaest) dana od dana kada ih je otkrio.

Izvoditelj nije odgovoran za nedostatke ili kvarove nastale nakon primopredaje radova ili nakon stvarnog početka korištenja oprema, a koji bi mogli nastati uslijed više sile ili nepravilnog korištenja, kao i drugih razloga koji nastanu bez krivnje Izvoditelja.

### Ugovorne kazne

**Članak 21.**

Za neizvršavanje radova do zadanog i ugovorenog roka zbog krivnje Izvršitelja, isti se obvezuje platiti ugovornu kaznu u visini od 1‰ od ugovorene cijene radova za svaki kalendarski dan prekoračenja ugovorenog roka. Ukupni iznos ugovorne kazne može iznositi maksimalno 5% od ukupne ugovorene cijene. Ukoliko je kašnjenje izvođača toliko da bi ugovorna kazna utvrđena na navedeni način u tom slučaju premašila iznos od 5% od ukupno ugovorene cijene naručitelj ima pravo raskinuti ugovor na štetu izvoditelja, te u posao uvesti novog Izvršitelja, što ne isključuje pravo Naručitelja na podnošenje zahtjeva za naknadu pretrpljene štete i/ili pravo na naplatu jamstva za dobro izvršenje ugovornih obveza.

Naručitelj može odbiti iznos ugovorne kazne od isplata koje duguje odabranom ponuditelju.

Ukoliko odabrani Izvršitelj zakasni s predajom dovršenog posla naručitelj može jednostranom izjavom volje raskinuti ugovor, u kojem slučaju se odabrani ponuditelj obvezuje predati naručitelju do tada izvršeni dio posla, a naručitelj se obvezuje isplatiti dio cijene za do tada izvršeni dio posla uz odbitak ugovorne kazne koja se obračunava na ukupno ugovorenu cijenu.

Ugovorna kazna neće osloboditi Izvršitelja obveze da dovrši ugovorene obveze, zadatke ili odgovornosti koje ima prema ovom Ugovoru i Dokumentaciji o nabavi.

O zakašnjenju nije potrebna posebna obavijest, već je ovaj Ugovor ujedno i obavijest o zadržavanju prava na ugovornu kaznu.

Od trenutka dostizanja najvećeg odbitka Naručitelj ima pravo na raskid ugovora na štetu Izvoditelja.

Ako šteta koju Naručitelj pretrpi zbog neurednog izvršenja obveza Izvršitelja prelazi iznos ugovorne kazne Naručitelj ima pravo na iznos naknade štete koji prelazi visinu ugovorne kazne. Naručitelj ima pravo iznos iz prethodnih stavaka naplatiti putem jamstva za uredno ispunjenje ugovora.

Pored odgovornosti za nedostatke, Izvršitelj je dužan naknaditi Naručitelju i svaku štetu koja mu nastane zbog povrede ovog Ugovora od strane Izvršitelja, uključujući bez ograničenja, zbog kašnjenja ili neizvođenja bilo kojih radova ili zbog nepridržavanja bilo kojeg primjenjivog propisa ili standarda. Naručitelj je ovlašten zahtijevati od Izvoditelja potpunu naknadu do stvarno pretrpljene štete bez obzira na to je li ovaj Ugovor raskinut ili ne.

### Ostale obveze Naručitelja i Izvršitelja

**Članak 22.**

**Naručitelj je posebno dužan:**

**-** dati Izvoditelju u primjerenom roku sva objašnjenja i upute koje ovaj zatraži,

* + nadoknaditi Izvoditelju štetu i troškove, koje bi ovaj mogao imati zbog eventualnih izmjena ugovora.

### Članak 23.

**Izvoditelj je naročito dužan**, pored obveze izvršenja ugovorenih poslova postupati kvalificiranom stručnom pažnjom uz zaštitu interesa Naručitelja:

* usko surađivati sa svim sudionicima koji sudjeluju u procesu stvaranja tehničkih uvjeta koji prethode postavljanju opremu i instaliranja do gotovosti stalnog postava muzeja kao funkcionalne cjeline,
* postupati po zahtjevima naručitelja, a posebno u cilju kontrole količina i kvalitete, te roka dovršetka ugovorenog posla,
* pravovremeno poduzimati mjere za sigurnost izvedenog posla,
* tražiti od Naručitelja pravovremena potrebna objašnjenja tehničkih uvjeta i ostalih dokumenata,
* upozoriti Naručitelja na sve nedostatke na koje naiđe tijekom obavljanja posla, uključivo i na eventualne nedostatke koje zapazi u dokumentaciji i ugrađenoj opremi od strane drugih sudionika na projektu,
* nadoknaditi eventualne štete trećim osobama i Naručitelju prouzročene nepažnjom Izvršitelja,
* provesti propisane mjere zaštite na radu, te je odgovoran za svu štetu koja bi mogla zadesiti radnike i druge osobe uslijed nedovoljnog osiguranja prema trećima (Naručitelj ne snosi nikakvu odgovornost za štete koje mogu nastati trećim osobama zbog nepoduzimanja radnji predviđenih Zakonom o zaštiti na radu),
* o svom trošku svakodnevno za vrijeme trajanja radova održavati red i čistoću na površinama koje koristi,
* sav otpadni materijal, po nalogu ovlaštenog predstavnika Naručitelja, otpremiti na za to određeno mjesto,
* pravovremeno ugovoriti isporuku opreme i kritičnih materijala, u cilju sprječavanja produženja ugovorenih rokova,
* prije primopredaje obučiti Naručitelja, odnosno osobu koju odredi Naručitelj o pravilnom rukovanju opremom, te dostaviti upute o održavanju i servisiranju u garantnom roku u pisanom obliku, kao i upute o održavanju i servisiranju istog u pisanom obliku i za period nakon isteka garantnog roka, nakon čega će se izvršiti primopredaja te izraditi okončani obračun,
* postupiti po primjedbama ovlaštenog predstavnika Naručitelja i ispraviti nedostatke utvrđene kod primopredaje na način i u rokovima utvrđenim zapisnikom o primopredaji.

### Članak 24.

Izvršitelj je dužan tijekom obavljanja posla čuvati od oštećivanja postojeće objekte, uređaje i instalacije.

Eventualno nastalu štetu koju direktno skrivi Izvršitelj dužan ju je nadoknaditi u cijelosti.

### Raskid Ugovora

**Članak 25.**

### Ukoliko Izvršitelj ne dostavi jamstvo za uredno ispunjenje ugovora u roku od 10 (deset) dana od dana sklapanja ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude.

### Naručitelj je obvezan raskinuti ugovor o javnoj nabavi tijekom njegova trajanja ako:

### je ugovor značajno izmijenjen, što bi zahtijevalo novi postupak nabave na temelju članka 321. ZJN-a 2016,

### je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN-a 2016 ,

### se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,

### se ugovor nije trebao dodijeliti ugovaratelju zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.

### Članak 26.

Raskid ugovora se izjavljuje u pisanoj formi i stupa na snagu danom primitka pisanog otkaza Ugovora.

### Sporazumni raskid ugovora

**Članak 27.**

Raskid ugovora može uslijediti dogovorno između Izvršitelja i Naručitelja ako su nastupile okolnosti koje onemogućavaju završetak ugovorenih radova za dulje vrijeme i koje se nisu mogle predvidjeti u trenutku sklapanja ovog Ugovora.

### Obveze u slučaju raskida ugovora

**Članak 28.**

Ako do raskida ugovora dođe sporazumno ili krivnjom Naručitelja, Naručitelj će Izvršitelju platiti do tada izvršeni posao, ukoliko je on sukladan ovom Ugovoru.

### Završne odredbe

### Članak 29.

Ugovorne strane su suglasne, da će sve sporove iz ovog Ugovora do kojih bi došlo u pogledu tumačenja ili izvršenja istog, rješavati sporazumno, preko svojih ovlaštenih predstavnika, a ukoliko to nije moguće, stranke su suglasne da se spor riješi putem stvarno nadležnog suda prema sjedištu Naručitelja.

### Članak 30.

Eventualne izmjene i dopune ovog Ugovora mogu se ugovoriti samo u pisanoj formi, dodatnim ugovorom ili aneksom ovog Ugovora.

### Članak 31.

Ugovor stupa na snagu obiju ugovornih strana te je na snazi do izvršenja svih obaveza ugovornih strana.

### Članak 32.

Ugovor je sastavljen u 6 (šest) istovjetnih primjeraka, od kojih svaka strana zadržava po 3 (tri) primjerka.

|  |  |
| --- | --- |
| ***NARUČITELJ:***  ***Zavičajni muzej Benkovac***  ***Ravnatelj***  ***Marin Ćurković, mag.hist.*** | ***IZVRŠITELJ:***  ***GS***  ***Zakonski zastupnik*** |
|  |  |

KLASA:

URBROJ:

Benkovac, \_\_\_\_\_\_\_\_2021.